**Ministru kabineta noteikumu projekta „Grozījums Ministru kabineta 2009. gada 7. aprīļa noteikumos Nr. 307 „Noteikumi par valsts nodevu ieraksta izdarīšanai reliģisko organizāciju un to iestāžu reģistrā”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likums „Grozījumi likumā „Par Latvijas Republikas Uzņēmumu reģistru””, kas stājās spēkā 2014. gada 17. februārī.  Likums „Grozījumi Reliģisko organizāciju likumā”, kas stājās spēkā 2014. gada 14. februārī.  Ministru prezidentes 2014. gada 19. februāra rezolūcija Nr.12/2014-JUR-28. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik Ministru kabineta 2009. gada 7. aprīļa noteikumu Nr. 307 „Noteikumi par valsts nodevu ieraksta izdarīšanai reliģisko organizāciju un to iestāžu reģistrā” (turpmāk – Noteikumi) 2.5. un 2.6. apakšpunktā noteikts, ka par reģistrācijas apliecības atkārtotu izsniegšanu maksājama valsts nodeva.  Likuma un likuma „Grozījumi Reliģisko organizāciju likumā”, kas pieņemts Latvijas Republikas Saeimā 3. lasījumā 2014. gada 30. janvārī, regulējums paredz atteikties no Latvijas Republikas Uzņēmumu reģistra (turpmāk – Uzņēmumu reģistrs) vestā reliģisko organizāciju un to iestāžu reģistrā ierakstīto tiesību subjektu reģistrācijas apliecību obligātas izsniegšanas, kā arī reģistrācijas apliecības atkārtotas izsniegšanas un noteikt, ka turpmāk reģistrācijas apliecību Uzņēmumu reģistrs izsniegs par maksu par pakalpojumu pēc personas pieprasījuma. Atbilstoši Ministru kabineta 2013. gada 17. decembra noteikumu Nr.1521 „Noteikumi par Latvijas Republikas Uzņēmumu reģistra maksas pakalpojumiem” 11.punktam un līdz ar Likuma spēkā stāšanos, spēkā stāsies arī minēto noteikumu pielikuma 3.1. apakšpunkts, kurā noteikta maksa par pakalpojumu par reģistrācijas apliecības izsniegšanu pēc reliģiskās organizācijas vai tās iestādes pieprasījuma.  Atsakoties no reģistrācijas apliecības izsniegšanas, un nosakot, ka par reģistrācijas apliecības izsniegšanu maksājama maksa par pakalpojumu, tiks nodrošināta regulējuma ieviešanas efektivitāte un samazināts administratīvais slogs Uzņēmumu reģistra vestajos reģistros reģistrētajiem tiesību subjektiem.  Reģistrācijas apliecības izsniegšana pēc reliģiskās organizācijas vai tās iestādes pieprasījuma par maksu, proti, nosakot to par Uzņēmumu reģistra sniegtu maksas pakalpojumu, ir pamatota ar šādiem argumentiem:  1) Uzņēmumu reģistram, lai nodrošinātu reģistrācijas apliecības izsniegšanu, rodas administratīvās izmaksas, jo īpaši ņemot vērā, ka tā būs papildus procedūra, kas tiks īstenota tikai atsevišķos gadījumos pēc personu pieprasījuma;  2) maksa par pakalpojumu nodrošinās regulējuma ieviešanas efektivitāti, disciplinējot personas un rosinot tās izvērtēt, vai ir nepieciešams saņemt reģistrācijas apliecību.  Ņemot vērā, ka turpmāk Uzņēmumu reģistra vestā reliģisko organizāciju un to iestāžu reģistrā ierakstītajiem tiesību subjektiem reģistrācijas apliecības tiks izsniegtas pēc pieprasījuma, maksājot maksu par pakalpojumu, nepieciešams svītrot Noteikumu 2.5. un 2.6. apakšpunktu, kas nosaka valsts nodevas likmi par reģistrācijas apliecības atkārtotu izsniegšanu. |
| 3. | Projekta izstrādē iesaistītās institūcijas | Tieslietu ministrija, Uzņēmumu reģistrs. |
| 4. | Cita informācija | Nav. |
|  | | |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums attiecināms uz Uzņēmumu reģistra vestajā reliģisko organizāciju un to iestāžu reģistrā jau reģistrētajām reliģiskajām organizācijām un to iestādēm, kā arī tām, kas nākotnē iesniegs pieteikumus ierakstīšanai reliģisko organizāciju un to iestāžu reģistrā.  Šobrīd Uzņēmumu reģistra vestajā reliģisko organizāciju un to iestāžu reģistrā ierakstītas 1239 reliģiskās organizācijas un to iestādes.  2013. gadā 2 reliģiskās organizācijas vai to iestādes ir pieprasījušas reģistrācijas apliecības atkārtotu izsniegšanu. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums samazina administratīvo slogu gan Uzņēmumu reģistra vestajā reliģisko organizāciju un to iestāžu reģistrā reģistrētajiem tiesību subjektiem, gan Uzņēmumu reģistrā nodarbinātajiem, kuru darba pienākumos ietilpst pakalpojumu sniegšanas nodrošināšana Uzņēmumu reģistra klientiem. Reliģiskajām organizācijām un to iestādēm turpmāk nebūs obligāts pienākums saņemt, uzrādīt reģistrācijas apliecību vai izgatavot atkāroti un iesniegt reģistrācijas apliecību valsts un pašvaldību institūcijās, savukārt Uzņēmumu reģistrā nodarbinātajiem nebūs katru reizi, reģistrējot jaunu reliģisko organizāciju vai tās iestādi, jāsagatavo un jāizsniedz reģistrācijas apliecība. |
| 3. | Administratīvo izmaksu monetārs novērtējums | Administratīvās izmaksas naudas izteiksmē gada laikā mērķgrupai, ko veido fiziskas personas, nepārsniedz 200 *euro*, bet juridiskām personām – 2000 *euro*, tādēļ šis anotācijas punkts uz projektu nav attiecināms. |
| 4. | Cita informācija | Nav. |
|  | | |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **n-tais gads** | | Turpmākie trīs gadi (latos) | | |
| **n+1** | **n+2** | **n+3** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  | 0 | 0 |
| 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Projekta ietekme uz valsts budžetu un pašvaldību budžetiem izvērtēta likumprojekta „Grozījumi likumā „Par Latvijas Republikas Uzņēmumu reģistru” (Nr. 635/Lp11) sākotnējās ietekmes novērtējuma ziņojumā. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Uzņēmumu reģistrs. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas vai institucionālo struktūru. |
| 3. | Cita informācija | Nav. |

*Anotācijas IV, V un VI sadaļa – projekts šīs jomas neskar.*

Tieslietu ministre B. Broka

27.02.2014. 16:24

960

L. Letiņa

67031734, Laima.Letina@ur.gov.lv